CELEX: 32016D0382
Language: et
Date: 2016-03-15 00:00:00
Title: Komisjoni rakendusotsus (EL) 2016/382, 15. märts 2016, milles käsitletakse meedet, mille Saksamaa on võtnud vastavalt Euroopa Parlamendi ja nõukogu direktiivile 2006/42/EÜ, et keelata turule lasta teatavat tüüpi juhtmekoorimismasinat (teatavaks tehtud numbri C(2016) 1520 all) (EMPs kohaldatav tekst)

17.3.2016   
            
            
               ET
            
            
               Euroopa Liidu Teataja
            
            
               L 72/57
            
         KOMISJONI RAKENDUSOTSUS (EL) 2016/382,
   15. märts 2016,
   milles käsitletakse meedet, mille Saksamaa on võtnud vastavalt Euroopa Parlamendi ja nõukogu direktiivile 2006/42/EÜ, et keelata turule lasta teatavat tüüpi juhtmekoorimismasinat
   
      
         (teatavaks tehtud numbri C(2016) 1520 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. mai 2006. aasta direktiivi 2006/42/EÜ, mis käsitleb masinaid ja millega muudetakse direktiivi 95/16/EÜ, (1) ja eelkõige selle artikli 11 lõiget 3,
   ning arvestades järgmist:
   
               (1)
            
            
               Vastavalt direktiivi 2006/42/EÜ artikli 11 lõikes 2 sätestatud korrale teatas Saksamaa komisjonile meetmest, millega keelatakse lasta turule QJ-001 tüüpi juhtmekoorimismasinat, mida toodab Hiina ettevõtja Taizhou City Luqiao Qi Jin Wire Peeling Machine Manufacturing ja mida turustab ettevõtja Fringo GmbH&Co.KG, kelle aadress on Kurfürstendamm 96, 10709 Berliin.
            
         
               (2)
            
            
               Meede võeti seetõttu, et kõnealune juhtmekoorimismasin ei vasta direktiivi 2006/42/EÜ I lisas sätestatud olulistele tervisekaitse- ja ohutusnõuetele.
            
         
               (3)
            
            
               Direktiivi 2006/42/EÜ I lisa punkti 1.2.4.3 „Hädaseiskamine” kohaselt peab masinal olema üks või mitu hädaseiskamisseadist, mille abil saab vältida tegelikku või võimalikku riski. Erandeid kohaldatakse järgmistel juhtudel: a) masinad, mille puhul hädaseiskamisseadis ei vähendaks riski, kuna seiskamisaeg ei lühene või kuna see ei võimaldaks võtta ohu kõrvaldamiseks vajalikke erimeetmeid, b) käes kantavad ja/või käsijuhitavad masinad. Juhtmekoorimismasin, ehkki see ei kuulu erandi alla, ei olnud hädaseiskamisseadisega varustatud.
            
         
               (4)
            
            
               Direktiivi 2006/42/EÜ I lisa punkti 1.3.7 „Liikuvate osadega seotud risk” kohaselt peavad masina liikuvad osad olema projekteeritud ja valmistatud nii, et välistatud on kokkupuutest tulenevad ohud, mis võivad põhjustada õnnetusi, või peavad riski püsimise korral olema varustatud kaitsepiirete või kaitseseadeldistega. Juhtmekoorimismasinal tuvastati järgmised puudused:
               
                           —
                        
                        
                           liikuvate osadega seotud risk kaitseseadiste puudumise tõttu – käesoleval juhul oli kiilrihm katmata;
                        
                     
                           —
                        
                        
                           ebapiisav kaugus ohutsoonist – käesoleval juhul oli võimalik, et käsi satub ohutusdistantsi mittejärgimisel kaablikulglasse.
                        
                     
         
               (5)
            
            
               Direktiivi 2006/42/EÜ I lisa punktis 1.7.1 „Teave ja hoiatused masina kohta” nõutakse, et kogu kirjalik ja suuline teave ning hoiatused peavad olema ühenduse ametlikus keeles (keeltes), mille vastavalt asutamislepingule võib kindlaks määrata liikmesriik, kus masin turule lastakse ja/või kasutusele võetakse, ning nõudmise korral võivad masinaga kaasas olla mis tahes teise operaatorile arusaadava ühenduse ametliku keele (keelte) versioonid. Juhtmekoorimismasina puhul olid hoiatused kasutusjuhendis esitatud üksnes inglise keeles.
            
         
               (6)
            
            
               Direktiivi 2006/42/EÜ I lisa punktis 1.7.4.2 „Kasutusjuhendi sisu” on loetletud teave, mida iga kasutusjuhend peab sisaldama. Juhtmekoorimismasina kasutusjuhend ei sisaldanud teavet jääkriski kohta, mis püsib hoolimata kõigist projekteeritud ohutusmeetmetest, kaitsemeetmetest ja täiendavatest kaitseabinõudest, ega teavet helivõimsustaseme kohta, nagu nõutakse punkti 1.7.4.2 alapunktis l. Masina kasutamiseks, hooldamiseks ja parandamiseks ning masina töö kontrollimiseks vajalikud joonised, diagrammid, kirjeldused ja selgitused, mida nõutakse punkti 1.7.4.2 alapunktis e, olid suures osas puudu või segased.
            
         
               (7)
            
            
               Komisjon kutsus ettevõtjaid Fringo GmbH&Co.KG ning Taizhou City Luqiao Qi Jin Wire Peeling Machine Manufacturing üles esitama Saksamaa võetud meetme kohta oma märkusi. Ettevõtjatelt vastuseid ei saadud.
            
         
               (8)
            
            
               Saksamaa ametiasutuste esitatud tõendite uurimine kinnitab, et QJ-001 tüüpi juhtmekoorimismasin, mida toodab Hiina ettevõtja Taizhou City Luqiao Qi Jin Wire Peeling Machine Manufacturing ja mida turustab ettevõtja Fringo GmbH&Co.KG, ei vasta olulistele tervisekaitse- ja ohutusnõuetele, millele on osutatud direktiivi 2006/42/EÜ artikli 5 lõike 1 punktis a, ning et selline mittevastavus võib põhjustada masina kasutajatele tõsist vigastuste ohtu. Seega on asjakohane pidada Saksamaa võetud meedet põhjendatuks,
            
         ON VASTU VÕTNUD KÄESOLEVA OTSUSE:
   Artikkel 1
   Saksamaa võetud meede, millega keelatakse turule lasta QJ-001 tüüpi juhtmekoorimismasinat, mille tootja on Taizhou City Luqiao Qi Jin Wire Peeling Machine Manufacturing (Hiina) ning mida turustab Fringo GmbH&Co.KG (Kurfürstendamm 96, 10709 Berliin), on õigustatud.
   Artikkel 2
   Käesolev otsus on adresseeritud liikmesriikidele.
   
      Brüssel, 15. märts 2016
      
         
            Komisjoni nimel
         
         
            komisjoni liige
         
         Elżbieta BIEŃKOWSKA
      
   
   
      (1)  ELT L 157, 9.6.2006, lk 24.